# Službeni list C 130A/23.

| | ISSN 1977-1088 |
| --- | --- |
| Službeni list
  Europske unije | C 130A |
| | |
| Hrvatsko izdanje | Informacije i objave | Godište 65.23. ožujka 2022. |

ISSN 1977-1088

Službeni list

Europske unije

C 130A

Hrvatsko izdanje

Informacije i objave

Godište 65.23. ožujka 2022.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Sud |
| 2022/C 130 A/01 | Poziv na podnošenje prijava za radno mjesto | 1 |

Sadržaj

Stranica

V.   Objave

ADMINISTRATIVNI POSTUPCI

Sud

2022/C 130 A/01

Poziv na podnošenje prijava za radno mjesto

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Sud

| 23.3.2022 | HR | Službeni list Europske unije | CA 130/1 |
| --- | --- | --- | --- |

23.3.2022

HR

Službeni list Europske unije

CA 130/1

---

POZIV NA PODNOŠENJE PRIJAVA ZA RADNO MJESTO

(2022/C 130 A/01)

Na Sudu Europske unije bit će slobodno radno mjesto direktora za zgrade i sigurnost (razred AD 14 ili AD 15) pri Glavnoj upravi za administrativna pitanja. To će se radno mjesto popuniti u skladu s člankom 29. stavkom 2. Pravilnika o osoblju za dužnosnike Europske unije.

I.   PRIRODA POSLOVA

Direktor za zgrade i sigurnost odgovoran je, pod nadzorom glavnog direktora za administrativna pitanja, za upravljanje Upravom za zgrade i sigurnost (u daljnjem tekstu: DBS), čije djelatnosti vodi i usklađuje.

DBS je zadužen za provedbu i realizaciju građevinskih projekata Suda Europske unije (u daljnjem tekstu: Sud), prenamjenu i uređenje zgrada kojima se Sud koristi te za njihovo održavanje. DBS osigurava upravljanje tehničkim instalacijama i njihovo održavanje. Također je zadužen za sigurnost osoblja, podataka i imovine u okviru djelatnosti Suda. DBS je također odgovoran za unutarnju logistiku, uključujući restorane, kupnju inventara i opće usluge (među ostalim, potporu održavanju rasprava, upravljanje parkiralištem, poštansku uslugu). Naposljetku, DBS koordinira oblikovanje politike održivog upravljanja Suda i osigurava njezinu provedbu, u skladu s programom „EMAS”.

Budući izazovi odnose se osobito na područje održavanja infrastrukture, koje mora biti profesionalno, sustavno i strukturirano, kako bi se sačuvala njezina vrijednost, kao i na područje prilagodbe infrastrukture, kako bi se osigurala njezina trajna prikladnost za buduće potrebe Suda. U tom kontekstu trebat će posvetiti osobitu pozornost povećanoj primjeni rada od kuće. Nadalje, trebat će razviti i stabilizirati sustav sigurnosti, kako na planu tehničke opreme tako i na planu organizacijskih strategija. DBS svoje djelatnosti obavlja u duhu stalnog poboljšanja i osiguranja kvalitete.

U skladu s prioritetima koje definira Sud i uzimajući u obzir njegove posebne potrebe u vezi s pravosudnom zadaćom, direktor DBS-a savjetuje nadležna tijela Suda i predlaže im kratkoročnu, srednjoročnu i dugoročnu strategiju u vezi s infrastrukturom, sigurnošću i logistikom. On osigurava planiranje proračuna djelatnosti i provedbu planova rada. On upravlja timom sastavljenim od oko stotinu pedeset dužnosnika i službenika te nadzire provedbu ugovora o uslugama koje pružaju vanjski izvršitelji, osobito u područjima održavanja i upravljanja tehničkim instalacijama, čišćenja, zaštitarstva i sprečavanja požara te usluga restorana. Godišnji proračun DBS-a iznosi oko 65 milijuna eura.

Direktor DBS-a usto osigurava usklađenost infrastrukture s tehničkim propisima koji su na snazi i obavlja dužnosti dužnosnika kojem su dodijeljene ovlasti ovjeravanja za troškove djelatnosti te uprave, osiguravajući pritom poštovanje financijskih propisa, osobito u području javne nabave.

U okviru svojih ovlasti predstavlja Sud pred vanjskim tijelima, među kojima su i nacionalna tijela države domaćina, kao i u okviru suradnje između institucija Europske unije.

II.   TRAŽENI PROFIL

Tražimo osobu sa sposobnošću vođenja i motiviranja velikog tima stručnih profesionalaca, specijaliziranih u područjima upravljanja zgradama, sigurnosti i logistike, s izvrsnim sposobnostima u području upravljanja administrativnom službom u višekulturalnom okruženju. Ona mora imati razvijen osjećaj za komunikaciju, pregovaranje i međuljudske odnose radi uspostavljanja i održavanja konstruktivnih odnosa kako unutar Suda, s članovima i osobljem sudova i službi, tako i izvan Suda, s drugim institucijama i tijelima Europske unije, nacionalnim tijelima i državom domaćinom (uključujući službe održavanja reda), arhitektonskim uredima, inženjerima i savjetnicima te privatnim poduzećima.

Tražena osoba usto mora imati sposobnost razumijevanja izazova s kojima su suočene velike organizacije u koncepciji, razvoju i evoluciji infrastrukture, sigurnosti i logistike. Ona mora biti sposobna oblikovati strateške ciljeve u tim područjima, prema prioritetima koje definira Sud, i prenijeti te ciljeve u prijedloge konkretnog djelovanja. Poželjno je iskustvo u planiranju i vođenju projekata.

Tražena osoba mora dobro poznavati financijska pravila koja se primjenjuju na institucije Unije, osobito u području javne nabave, i dobro poznavati upravljanje velikim proračunima i ugovorima.

Iskustvo u području zaštite od požara i iskustvo u primjeni sustava osiguranja kvalitete i upravljanja zaštitom okoliša smatrat će se prednošću.

III.   TRAŽENI UVJETI

Kandidati moraju ispunjavati uvjete za imenovanje dužnosnika propisane Pravilnikom o osoblju za dužnosnike Europske unije (u daljnjem tekstu: Pravilnik o osoblju). Za ovo radno mjesto oni usto moraju ispunjavati sljedeće minimalne uvjete:

| — | imati razinu obrazovanja koja odgovara završenom sveučilišnom studiju potvrđenom diplomom, |
| --- | --- |

—

imati razinu obrazovanja koja odgovara završenom sveučilišnom studiju potvrđenom diplomom,

| — | imati stečeno profesionalno iskustvo u trajanju od najmanje deset godina u područjima upravljanja zgradama, sigurnosti i logistike, |
| --- | --- |

—

imati stečeno profesionalno iskustvo u trajanju od najmanje deset godina u područjima upravljanja zgradama, sigurnosti i logistike,

| — | imati stečeno profesionalno iskustvo u trajanju od najmanje pet godina u vođenju timova, |
| --- | --- |

—

imati stečeno profesionalno iskustvo u trajanju od najmanje pet godina u vođenju timova,

| — | temeljito poznavati jedan službeni jezik Europske unije i zadovoljavajuće poznavati drugi službeni jezik Europske unije. Za potrebe službe potrebno je dobro poznavanje francuskog jezika; poznavanje engleskog i/ili njemačkog jezika smatrat će se prednošću. |
| --- | --- |

—

temeljito poznavati jedan službeni jezik Europske unije i zadovoljavajuće poznavati drugi službeni jezik Europske unije. Za potrebe službe potrebno je dobro poznavanje francuskog jezika; poznavanje engleskog i/ili njemačkog jezika smatrat će se prednošću.

IV.   PRIMICI OD RADA I UVJETI ZAPOŠLJAVANJA

Primici od rada i uvjeti zapošljavanja propisani su Pravilnikom o osoblju za dužnosnike razreda AD 14 ili AD 15. Za orijentaciju, osnovna mjesečna plaća dužnosnika iz razreda AD 14 prvog stupnja iznosi 15 255 eura, a iz razreda AD 15 prvog stupnja 17 226 eura. Pozornost kandidata skreće se na obvezu propisanu Pravilnikom o osoblju da svaki novi dužnosnik mora zadovoljiti na probnom radu od devet mjeseci.

V.   POLITIKA ZAPOŠLJAVANJA

Sud jamči jednakost prilika, uz komparativnu ocjenu zasluga kandidatâ, i jednakost postupanja prema svim osobama koje izraze svoj interes za slobodno radno mjesto. Aktivno potiče podnošenje raznolikih kandidatura koje potječu od kandidata koji imaju različita iskustva, sposobnosti i znanja, na što je moguće široj zemljopisnoj osnovi među državljanima država članica Europske unije.

Za sve informacije o obradi osobnih podataka koja se obavlja radi ovog postupka odabira molimo vidjeti obavijest o zapošljavanju u administrativnim službama Suda Europske unije.

VI.   PODNOŠENJE PRIJAVA

Kandidati za ovo radno mjesto pozivaju se da pošalju svoje prijave elektroničkom poštom isključivo na e-adresu DIR-DBS@curia.europa.eu najkasnije do 22. travnja 2022. Prijavi je potrebno priložiti detaljan životopis i sve druge relevantne dokumente. Kandidati svojoj prijavi trebaju priložiti i motivacijsko pismo te sažet prikaz (najviše 5 stranica) svojeg viđenja djelatnosti i vođenja uprave na koju se poziv na podnošenje prijava odnosi.

Odobreno 15. ožujka 2022.

---